The Burning

The Burning er en amerikansk skrekkfilm fra 1981 regissert av Tony Maylam. Hovedrollene spilles av Brian Matthews, Leah Ayres, Brian Backer, Larry Joshua og Lou David. Handlingen følger en sommerleir-vaktmester som blir fryktelig forbrent av en spøk som gikk galt, og mannen forsøker deretter å ta hevn ved en sommerleir i nærheten flere år senere. Manus ble skrevet av Bob Weinstein. Filmen ble først publisert på kino i USA den 8. mai 1981.

Handlingsreferat 
En kveld ved Camp Blackfoot drar flere deltakere en spøk mot vaktmesteren Cropsy, ved å plassere en hodeskalle, med lys i øyehulene, rett ved siden av sengen hans. Når vaktmesteren blir vekket av deltakerne som banker på vinduet hans, blir han skremt av hodeskallen og slår den ved et uhell ned på sengen sin, noe som utløser en stor brann. Flammene når en bensintank, som tenner på både Cropsy og hele hytta hans. Han løper ut, omslukt av flammer og snubler ned i en elv. Alle de andre deltakerne flykter fra stedet. Til tross for sine fryktelige skader, overlever Cropsy så vidt.

Fem år senere kommer Cropsy seg endelig ut av sykehus, til tross for at han må leve med mislykkede hudtransplantasjoner, og bruker frakk og hatt for å skjule alle misdannelsene på kroppen. En prostituert lokker ham til sin leilighet, hvor han stikker henne ned med en saks i et raserianfall. Deretter bevæpner han seg med en hagesaks, og drar til en annen sommerleir, Camp Stonewater. Cropsy planlegger å ligge i bakhold der, og myrde alle deltakerne med saksene sine.

Skuespillere 
 Brian Matthews som Todd
 Keith Mandell som en yngre Todd
 Leah Ayres som Michelle
 Brian Backer som Alfred
 Lou David som Cropsy.
 Larry Joshua som Glazer.
 Jason Alexander som Dave.
 Ned Eisenberg som Eddy.
 Carrick Glenn som Sally.
 Carolyn Houlihan som Karen.
 Fisher Stevens som Woodstock.
 Holly Hunter som Sophie

Referanser

Eksterne lenker 
 

Filmer fra 1981
Skrekkfilmer fra USA
Engelskspråklige filmer